text: Politiet efterlyser benzintyve
  20 december 2011 kl. 15.38
  Syd- og Sønderjyllands Politi efterlyser benzintyve, der har hærget tankstationer i Vejen-området.
  Tyvene kører i biler med stjålne nummerplader, så de ikke umiddelbart kan spores.
  Syd- og Sønderjyllands Politi mener, at det sandsynligvis er den eller de samme gerningsmænd, der står bag adskillige af tyverierne.
  Derfor offentliggør politiet en serie fotos fra overvågningskameraer i håb om, at nogen genkender tyvene.
  Ved tyverierne er der brugt henholdsvis en rød Mazda MX3 og en mørkeblå eller grå Nissan Primera forsynet med stjålne nummerplader.
  Hvis man mener at kende enten personerne eller bilerne, kan man ringe til lokalpolitiet i Vejen på telefon 1-1-4.
  